open-index/open-wikipedia-markdown huggingface dataset:
Bišće

**Bišće** i Blagaj predstavljaju jedno od važnijih i trajnijih središta Humske zemlje koja okuplja niz župa u slivu rijeke Neretve. Nastalo je kao podgrađe tvrđave iznad Vrela Bune.

U Blagaju je rezidirao humski knez Miroslav u čije vrijeme se gradi Crkva sv. Kozme i Damjana. O gradnji  crkve govori ploča sa ćiriličnim natpisom koja je 1912. godine pronađena u blizini ruševina starog dvorca Bišća i lokaliteta Vrači. Ploča se danas nalazi u Zemaljskom muzeju Bosne i Hercegovine.

Tokom razvijenog srednjeg vijeka tu su rezidencijalna mjesta bosanskih vladara koji u  Blagaju, još od vremena kralja Tvrtka I, izdaju povelje. U maju 1404. godine Blagaj postaje jedno od sjedišta vojvode Sandalja Hranića, a zatim i hercega Stjepana Vukčića Kosače, po kojem je grad u narodu dobio ime Stjepan grad. Sandalj je zatekao izgrađenu infrastrukturu rezidencijalnog mjesta sa već prepoznatljivim i tradicionalnim vrijednostima.

Prvi pisani izvor u kojem se spominje Blagaj je ugovor o miru između vojvode Sandalja Hranića i Mlečana od 1. novembra 1423. godine izdat “u našem gradu Blagaju”. U 15. stoljeću Blagaj se spominje se u sve tri povelje aragonsko-napuljskog kralja Alfonsa V. izdate Stjepanu Vukčiću.

Kroz Bišće je prolazio put iz Dubrovnika i Drijeva, pa je dalje išao preko područja današnjeg Mostara na sjever uz Neretvu do Vrapča, Biograda i Konjica prema unutrašnjosti Bosne. Na širem području pominju se carine Kosača na Buni, Bišću i Poljima. Mada rjeđe i Bišćani su uključeni u kreditnu trgovinu kako to pokazuje dubrovačka informacija iz aprila 1446.

Osmanlije su zauzele Blagaj 1465. godine

## Literatura
* Pavao Anđelić, Bišće i Blagaj, politički centar Humske zemlje u srednjem vijeku, Hercegovina 1, Mostar,  1981, 41-71.
Vrbanja (župa)

**Župa Vrbanja** je bila srednjovjekovna administrativna jedinica u Donjim Krajima Kraljevine Bosne. Obuhvatala je  područje sliva Vrbanje, do jugoistočnih vrhova Vlašića. Njen centar je  bio u tvrđavi – gradu Kotor, a vjerovatno joj je pripadala i utvrda Zmajevac, kod Čelinca. Prema istim izvorima, vlastela obje ove župe je bila nevjerna bosanskom banu i na strani „hrvatskog gospodara Bapišića", odnosno, Mladena II Šubića i bana Babonića.

Pošto su Babonići još od 1287. vladali Župom Zemljanik, a posjedovali su i župe Modran i Ukrinu (u Usori), pretpostavlja se da su vladali i župom Vrbanja, koja je u njihovom međuprostoru. Sjeveroistočne granice župe Vrbanja su bile na Vrbasu do Zvečaja, pa duž planina: Osmača, Tisovac, Čemernica. Prema istim izvorima, na jugu se graničila sa Župom Mel, u srednjem toku Ugra.

Međutim, na prliloženoj karti, koju je rekonstruirao Marko Vego, župa Mel se nalazila oko izvorišnog toka Vrbasa.

Kotor se spominje u povelji od 2. aprila 1412, kojom ga Hrvoje Vukčić Hrvatinić prepisuje svojoj ženi Jeleni kao jamčevinu za ranije pozajmljeni novac.  Kao svjedok tog čina navodi se vojvoda Pripko "iz Vrbanje".

Kotor je bio najomiljenije prebivalište hercega Hrvoja, a u njemu je i umro. Ostaci kotorske kule i tamnice iznad naselja Kotor (u današnjem Kotor-Varoši) su u relativno dobrom stanju, ali je savremeni nemar društva prema ovoj ostavštini Hrvoja Vukčića Hrvatinića primjer nebrige i nepoštivanja vlastite prošlosti.

*Napomena: Dio ostataka grada Kotora su na Privremenoj listi nacionalnih spomenika kulture nadležnih državnih institucija.

## Reference

## Literatura

* Ferdo Šišić, Vojvoda Hrvoje Vukčić Hrvatinić i njegovo doba (1350.-1416.), Matica hrvatska 4, Zagreb 1902.
* Јелена Мргић-Радојчић, Доњи Краји – Крајина средњовековне Босне, Филозофски факултет, Београд 2002.

## Povezano
*Donji Kraji
*Kotor
*Zmajevac
*Šiprage
*Kotor-Varoš
Župa Mel

**Župa Mel** je bila srednjovjekovna administrativna jedinica srednjovjekovne Bosne, vjerovatno u slivu rijeke Ugar, u graničnom području današnjih općina Travnik i Skender-Vakuf. Vjerovatni centar joj je bio na lokaciji današnjeg sela Melina.

Međutim, prema historijskoj karti, koju je rekonstruirao Marko Vego, Župa Mel nalazila se oko izvorišnog toka Vrbas.

## Historija
Iako se Župa Mel pominje u gotovo svim srednjovjekovnim  dokumentima o historiji  Donjih Kraja i Kraljevine Bosne, njena lokacija do nedavno nije ni naslućivana, niti se time neko ozbiljno bavio.  Prvu preciziranu pretpostavku o tome objavila je Jelena Mrgić-Radojčić, locirajući ovu župu u srednji tok Ugra, između župa Vrbanja, Zemunik i Lašva. Moguće da je do tog zaključka došla jednostavnim popunjavanjem praznina među župama poznatih granica, a svakako i analogijom sa današnjim toponimima datog područja i njihovim jezičkim korijenima.  Iako je njena hipoteza poduprta prihvatljivom logikom, ostaje da buduća istraživanje verificiraju ove zanimljive navode.

U dostupnim izvorima, Župa Mel se prvi put pominje 1244., u povelji (buli)  Bele IV, prema kojoj je u ovoj župi postojala crkva Svetog Kuzme i Damjana.  Tragajući za korijenom naziva župe, ranija lingvistička istraživanja su pokazala da ima indo-evropski korijen *mel*-, što znači "pojavljivati se, štrčati", iz čega je izvedena albansko-rumunska riječ *mal* (=brijeg) i slavenski glagol *mЫěti*. Tako je otvorena je mogućnost da se ova osnova uporedi sa nekim današnjim nazivima uzvisina, kao što su Malovan  (Bosna),  Maljen i Povlen (planine u sjeverozapadnoj Srbiji) i Maljevac u Polimlju.  Mrgić-Radojčić misli da se naziv župe Mel "sačuvao u nazivu  sela Imljani" (≈Mljani). Nakon šireg nabrajanja asocijativnih toponima koji podsjećaju na visove,  crkve i svećenike, ona  tek tada dolazi do pretpostavke da je centar Župe Mel mogao biti u današnjem selu Melina, u kojem se nalaze ostaci utvrde  grada **Korlač** (ili Orlač). Odatle se mogao kontrolirati značajan put prema Župi Lašva, preko današnjeg Vitovlja i Dobretića. Može biti indikativno da u tom kraju još uvijek žive potomci porodice Melić.

Mel se povezuje i sa područjem nekadašnje nahije Vrhovine, na planinskom području između Banja Luke i Jajca, s obje obale Vrbasa, uključujući i srednji tok Ugra, sa Skender Vakufom, Imljanima i Melinom.  Centar Vrhovina je bio u Skender Vakufu, koji je, prema provjerljivim podacima osnovan 1660. godine, a ranije ime mu nije zapisano.

Južno od Imljana, pri ušću Ilomske u Ugar, na Korićanskim stijenama nekada je postojao i grad **Oštrec** ili Oštrc. Na Gostilju (između Vitovlja i Turbeta) bio je stari grad **Tisac**, o čijim ostacima nema zabolježenih podataka. Selo **"Korićane"** je navedeno u  popisu sa kraja 16. stoljeća. Nahija Vrhovine je prvi put popisana u defteru iz 1528-130,  uključujući  8 naselja, sa 180 kuća. Taj popis je napravljen  neposredno nakon pada Jajačke Banovine.

## Povezano
*Melina
*Donji Kraji
*Imljani
*Pougarje
*Ugar
*Dobretići

## Izvori
Korićanske stijene

**Korićanske stijene**  su gotovo vertikalna litice iznad Ilomske i Ugra, odnosno Pougarja (obronci Vlašića). Protežu se pravougaono oko Korićana, pa imaju ugarsku (nešto blažu) i Ilomsku stranu (ispod Marića stijena). Vrh Ilomskog klanca je na oko 1200 m n/v i oko 1–2&nbsp;km udaljen od sela Donji Korićani.

21. augusta 1992. godine, više od 200 civila iz Prijedor je izdvojeno iz konvoja izbjeglica koji su upućeni na razmjenu. Svi ovi ljudi su bili smješteni u dva autobusa koji su  se pridruži koloni u Logoru Trnopolje. Pored njih, u kamionu "Autotransporta Prijedor",  bilo je još oko 30 civila, a vozio ga je koji je vozio srpski policajac. Srpski zvaničnici su ih doveli do litice na Korićanskim stijenama. Svima su naredili da stanu na rubu provalije, a zatim su im rafalima pucali u leđa. Nakon pada strijeljanih u provaliju, policajci su nastavili da bacaju bombe. Ipak, nekolicina žrtava je preživjela, zahvaljujući pravovremenom bacanju u ambis ili su bili pokriveni masom leševa. Najmanje jednu sedmicu, nad provalijom su kružila jata gavranova – lešinara.

Zločin je dokazan i na ICTY Tribunalu u Haagu. Svake godine, 21. augusta organizira se masovni skup za obilježavanje ovog masakra, uz bacanje cvijeća u ambis, u znak sjećanje na žrtve zločina. Međutim, rukovodstvo matične općine (Skender Vakuf) još uvijek ne dopušta postavljanje spomen ploče na prirodnu stijenu iznad stratišta.

## Reference

## Povezano
*Masakr na Korićanskim stijenama
*Korićani
*Imljani
*Skender Vakuf
Masakr na Korićanskim stijenama

**Masakr na Korićanskim stijenama** je monstruozan zločin nad grupom od najmanje 224 bošnjačkih i hrvatskih civila iz Prijedora koji se dogodio 21. augusta 1992. kao dio kampanje etničkog čišćenja Bošnjaka i Hrvata koju su osmislile vrhovne, a izvele lokalne srpske vlasti u Bosanskoj krajini. Za posmrtnim ostacima njih oko 200 još uvijek se traga.

Dana 21. augusta 1992. više od 200 Prijedorčana iz konvoja protjeranih koji je krenuo iz Tukova, je izdvojeno od strane srpskih policajaca na planini Vlašić na lokaciji iznad  Korićanskih stijena kod Donjih Korićana, u kanjonu Ilomske. Skoro svi ubijeni civili su se nalazili u dva autobusa koja su se konvoju pridružila u logoru Trnopolje. Osim njih, iz kamiona prijedorskog Autotransporta koji su vozili prognane, je od strane srpskih policajaca izdvojeno oko 30 civila. Civilima je naređeno da stanu na rub provalije, a potom im je pucano u leđa. Nakon što su civili popadali u provaliju, policajci su nastavili sa bacanjem bombi i dodatnim pucanjem kako niko ne bi preživio. Ipak nekoliko ljudi se uspjelo spasiti bacivši se ranije u provaliju, a kasnije su svjedočili u Haškom tribunalu na suđenjima srpskim ratnim zločincima.

Svake godine 21. augusta na Korićanskim stijenama se obilježava godišnjica zločina bacanjem 250 ruža u provaliju, koje simbolizuju ubijene civile.

## Optuženi
Za ovaj zločin je optuženo osam pripadnika interventnog voda stanice policije iz Prijedora.
*Damir Ivanković, priznao krivicu i poslije dogovora sa sudom je osuđen na 14 godina zatvora.
*Zoran Babić
*Goran Đurić, priznao učešće, te poslije dogovora sa sudom osuđen na 8 godina zatvora..
*Milorad Radaković
*Milorad Skrbić
*Ljubiša Četić
*Dušan Janković
*Željko Stojnić
Četiri optužena se nalaze u pritvoru, dok se dva brane sa slobode.

## Povezano
* Genocid u Bosni i Hercegovini

## Reference
Donji Korićani (Skender-Vakuf)

**Donji Korićani** su naseljeno mjesto u općini Skender-Vakuf, Bosna i Hercegovina. Nalaze se u maloj udolini između dva kraka Korićanskih stijena: jedan je u kanjonu Ilomske, okrenut ka Marića stijenama, a drugi - uz Ugar i Pougarje. Nadmorska visina im je oko 1.130 m.

Na popisu stanovništva i domaćinstava u 2013. godini, u Donjim Korićanima je bilo ukupno 105 stanovnika.

## Historija
Naselje Donji Korićani se do rata u Bosni i Hercegovini (1992-1995) u cjelini nalazilo u sastavu općine Travnik.

## Stanovništvo

## Povezano
*Korićani
*Korićanske stijene 
*Skender Vakuf
*Pougarje
* Masakr na Korićanskim stijenama
*Borbe oko Kotor-Varoša i Šipraga 1944.

## Reference

## Vanjske veze
*  Zvanična stranica općine Skender Vakuf
Bitka kod Kobarida

**Bitka kod Kobarida** održana 24. oktobara 1917. na Soči na terenu Općine Kobarid sjeverozapadno od Trsta, bila je teška katastrofa talijanske vojske za vrijeme Prvog svjetskog rata.

Nakon dvije i pol godine pozicionog ratovanja, u kojoj talijanske snage unatoč brojnoj premoći nisu uspjele pomaći front, ali ni Austro-ugarska vojska napraviti neki značajniji uspjeh, komanda njemačke vojske odlučila je poslati na tu liniju fronta svoje divizije kao pomoć saveznicima.

Nakon proboja na Soči u kojoj su njemačko - austrugarske snage već prvog dana uspjele napredovati punih 25 km, talijanski front se doslovno raspao, više od 600.000 ratom iscrpljenih i demoraliziranih vojnika je dezertiralo ili se predalo.

Totalni vojni kolaps prijetio je do 7. novembra, kad je talijanska vojska uspjela stabilizirati svoje redove i zaustaviti  daljnje napredovane na rijeci Piave pored Venecije, oko 110 km) od prve linije fronta na Soči.

Poraz je potaknuo talijanske saveznike Francusku i Veliku Britaniju, da pošalju pojačanja u Italiju i na kraju formiraju Vrhovni vojni savjet kako bi ujedinili savezničke ratne napore. U Italiji je katastrofa kod Kobarida dovela do promjene u vrhovnom štabu i formiranja novog ministarstva, koje nakon tog provelo reorganizaciju vojske. S druge strane ta pobjeda nije donijela gotovo ništa Centralnim silama osim prolazne slave, jer taj napad nije imao odgovarajući strateški kontekst.

## Reference

## Vanjske veze

* Novant’anni fa la Battaglia di Caporetto - Ottobre 1917
Ranča

**Ranča** ili (lokalizam) **Ranče** (1433 m) je planina u centralnoj Bosni, na području općina Travnik, Dobretići i Jajce. Pritom je na njoj  gotovo cijela teritorija Dobretića, (nekada) sa dvadesetak hrvatskih sela i zaselaka.

Ispod sjeveroistočnih padina Ranče protiče Ugar, oko kojeg se pruža uska dolina Pougarje. Planina je izložena prema strmim padinama Korićanskih i Ugarskih stijena, tj. prema ušćima Ilomske i Kobilje.

Najviši vrhovi Ranče su Suhi vrh (1.433 m) , Gola glavica  (1.464 m)  i Vitorog (1.478 m).

Sa ove planine u Ugar otiče nekoliko pritoka: Dedića i Andrijevića potok, Bunar i Kukavički potok, a na jugozapad (prema [Vrbasu): Buna, Kraljevac, Rijeka i Komatinski potok.

Ranča je bogata mješovitim listopadno-četinarskim šumskim sastijinama, koje su prošarane planinskim pašnjacima. U šumama živi karakteristična divljač za ovakve životne zajednice, između ostalih i: [medvjed, vuk, lisica, divlja svinja, jazavac, jež i dr.

## Reference

## Povezano
*Dobretići
*Ugar
*Pougarje
Lokalizam (lingvistika)

**Lokalizam** (lat. *locus = mjesto, smještaj; lokalni = mjesni, prostorni, svojstven određenom mjestu*) – u lingvistici – se odnosi na mjesno ograničenje upotrebe specifičnih elemenata u lingvističkoj strukturi. Ograničenja se odnose na lokalno određeni raspon u kojem se pravila mogu primijeniti na određenu strukturu. Teorije transformacijske gramatike koriste sintaktičke lokalizme, uz ograničenja o izboru, sintaktičke obavezne forme i sintaktičke promjene.

U lingvistici, transformacijska gramatika ili transformacijsko-generativna gramatika je takva gramatika, posebno prirodnih jezika, koja uključuje korištenje definiranih operacija za tvorbu novih oblika od već postojećih. Ovaj koncept je formulirao Noam Chomsky.

Prema kraćoj verziji definicije, lokalizam je govorna ili kakva druga osobina nekog kraja, dijalektizam (lat.), riječ koja je u upotrebi u jednom lokalnom području, ili lokalna posebnost govora ili djelovanja.

## Reference

## Povezano
*Tuđica
*Lingvistika
Kraljevski opservatorij Greenwich

**Kraljevski opservatorij** (engleski: *Royal Observatory*) je ime historijskog astronomskog opservatorija u metropolitanskoj grofoviji Greater London u Greenwichu.

## Opis i historija

Kraljevski opservatori leži na brdu, na južnoj obali rijeke Temze u Greenwich Parku, nedaleko od Nacionalnog pomorskog muzeja i Kraljevskog vojno-pomorskog koledža. Zajedno s njima formira lokalitet **Pomorski Greenwich**, koji je 1997. upisan na UNESCO-vu Listu mjesta svjetske baštine u Evropi.

Kraljevski opservatorij je do sve do svog zatvaranja 1998. bio najstarija naučna-istraživačka institucija u Velikoj Britaniji. Nastao je na inicijativu kralja Charlesa II za potrebe pomorske navigacije - 1675. u Greenwichu. Astronom zadužen za rad dobio je titulu Kraljevski astronom, njegova primarna zadaća bila je praktična astronomija - navigacija, mjerenje vremena, određivanje položaja promatranih zvijezda i objavljivanje almanaha. Opservatorij je počeo objavljivati Nautički almanah - 1766., s podacima za 1767., tako da je geografsku dužinu Greenwicha uzeo kao bazu za izračun vremena.

Popularnost almanaha među pomorcima dovela je 1884. do djelomičnog usvajanja griničkog meridijana kao zemljinog početnog meridijana (0∘ geografska dužina) i polazište za internacionalne vremenske zone.

Opservatorij je zbog potrebe za jasnijim nebom, od 1948. do 1957. postepeno seljen iz Greenwicha u Herstmonceux u Sussexu, a njegov naučni dio premješten je u Institut za astronomiju Univerziteta u Cambridgu 1990. 
Nakon kontroverznih mjera rezanja troškova, koje je donijelo Vijeće za elementarnu fiziku i astronomiju 1997. Opservatorij u Greenwichu je zatvoren uoktobru 1998. Oprema i dokumentacija ustanove, uključujući i Teleskop William Herschel i druge instrumente koji su bili smješteni u Las Palmasu na Kanarskim otocima, prebačeni su u Edinburški Kraljevski opservatorij. Pojedini stari astronomski instrumenti i oprema iz Cambridga vraćeni su starom Kraljevskom opservatoriju iz Greenwicha, koji odtad funkcionira kao muzej u sklopu obližnjeg Nacionalnog pomorskog muzeja.

Opservatorij je projektirao Christopher Wren, a temeljno je restauriran 1993.

## Reference

## Vanjske veze

* ''Službene stranice''
Royal Opera House

**Royal Opera House** (prevedeno *Kraljevska opera*) je ime opere u londonskoj ulici Bow u kvartu Covent Garden (Borough City of Westminster).

## Historija
Londonska opera započela je s radom 1732. pod imenom **Covent Garden Theatre**, zbpg čega je mnogi i danas tako zovu. Prva zgrada izgorjela je u katastrofalnom požaru 1808. Druga zgrada otvorena je samo godinu dana kasnije, ali je i ona izgorjela 1856. Treća i posljednja zgrada dovršena je 1892., tad je opera preimenovana u Royal Opera House. Njen današnji izgled je rezultat velike rekonstrukcije napravljene 1996. godine, koja je koštala 210 milijuna £.

Tokom svoje duge historije pozornica londonske opere bila je scena čitavog niz velikih britanskih praizvedbi. Na njoj je 1817. prvi put izveden Mozartov Don Giovanni, kao i Figarov pir. Od drugih velikih opera valja spomenuti Rossinijevog Seviljskog brijača i Puccinijevu Toscu.

Londonska opera je vodeći engleski ansambl, kojem se 1946. pridružio Kraljevski balet, tako da odtad dijele orkestar i kor od četrdeset i pet pjevača.

## Reference

## Vanjske veze

* ''Službene stranice''
James Patrick Stuart

**James Patrick Stuart** (16. jun 1968 -) je američki glumac. 

## Filmografija

### Film

### Televizija

### Glasovna gluma

#### Animacija
* *[[American Dad!]]* (2005) - dodatni glasovi
* *[[Wolverine and the X-Men (TV serija)|Wolverine and the X-Men]]* (4 epizode, 2008–09) ... Avalanche
* *[[The Penguins of Madagascar]]* (42 epizode, 2008–15) ... Private, Joey, dodatni glasovi
* *[[Phineas and Ferb]]* (2008–15) - dodatni glaovi
* *[[Winx Club]]* (Nickelodeonova verzija) ... Mike, Bloomov poočim
* *[[Monsters vs. Aliens (TV serija)|Monsters vs. Aliens]]* ... Predsjednik Hathaway (glas)
* *[[Scooby-Doo! Abracadabra-Doo]]* (2010) (glas)
* *[[The Penguins of Madagascar: Operation: DVD Premiere]]* (2010) (glas)
* *[[Justice League: Crisis on Two Earths]]* (2010) (glas)
* *[[Scooby-Doo! Spooky Games]]* (2012) (glas)
* *[[Justice League: The Flashpoint Paradox]]* (2013) (glas)
* *[[Beware the Batman]]* ... David Hull (2013) (glas)
* *[[Blaze and the Monster Machines]]* (2015) (glas  Zega)
* *[[Lego Star Wars: The Freemaker Adventures]]* (2016) (glas Dengara)

#### Video igre
* *[[Call of Duty 2]]* - Redov. MacGregor
* *[[Call of Duty: Black Ops]]* - Dodatni glasovi
* *[[Call of Duty: Modern Warfare 3]]* - Kaplar Griffen
* *[[Call of Duty: Ghosts]]* - Dodatni glasovi
* *[[Diablo III]]* - Dodatni glasovi
* *[[Diablo III: Reaper of Souls]]* - Dodatni glasovi
* *[[Disney Infinity]]* - Dodatni glasovi
* *[[Disney Infinity 3.0]]* - Additional voices
* *[[Epic Mickey 2: The Power of Two]]* - Dodatni glasovi
* *[[Ice Age: Dawn of the Dinosaurs (video game)|Ice Age: Dawn of the Dinosaurs]]* - Buck
* *[[Kinect Disneyland Adventures]]* - Black Barty
* *[[Kingdom Hearts II]]* - Xigbar
* *[[Kingdom Hearts 358/2 Days]]* - Xigbar
* *[[Kingdom Hearts Birth by Sleep]]* - Braig
* *[[Kingdom Hearts 3D: Dream Drop Distance]]* - Braig/Xigbar
* *[[Kingdom Hearts HD 1.5 ReMIX]]* - Xigbar
* *[[Kingdom Hearts HD 2.5 ReMIX]]* - Braig/Xigbar
* *[[Kingdom Hearts HD 2.8 Final Chapter Prologue]]* - Braig/Xigbar
* *[[The Amazing Spider-Man (video igra, 2012)|The Amazing Spider-Man]]* - Dodatni glasovi
* *[[Toy Story 3: The Video Game]]* - Dodatni glasovi

## Izvori

### Litetatura
* 

## Vanjske veze
* 
*
Allan Miller

**Allan Miller** (14. februar 1929 -) je američki glumac, najpoznatiji po ulozi Harlanda Richardsa u televizijskoj sapunici *[[Santa Barbara (TV serija)|Santa Barbara]]*.

## Reference

## Vanjske veze
*
*Allan Miller Official Site
*Allan Miller at the University of Wisconsin's Actors Studio audio collection
Nova ljevica (Hrvatska)

**Nova Ljevica** (**NL**) je Hrvatska lijeva politička stranka, utemeljena u decembru 2016. godine uz pomoć lijevo orijentiranih intelektualaca i građanskih aktivista, kao što su Dragan Markovina, Zoran Pusić, Vesna Teršelič, Nadežda Čačinovič i Nikola Devčić.

## Reference

## Vanjske veze
* Službena stranica stranke
Dragan Markovina

**Dragan Markovina** (Mostar, 6. veljače 1981.), hrvatski povjesničar, publicist i političar lijeve orijentacije. Rođen je u Mostaru, iz koga je zajedno sa obitelji izbjegao u Hrvatsku na početku rata u BiH, a danas živi u Splitu. Poznat je po radikalnoj kritici političkog i ekonomskog establishmenta u Hrvatskoj, kao i društvenom aktivizmu, uključujući nastojanje da se spriječi izgradnja spomenika Franji Tuđmanu u Splitu. 2016. je postao jednim od vođa i osnivača političke stranke Nova ljevica.

## Publikacije (izbor)
*  
* 
*
*
* 
* 
* 
* 
* 

## Izvori

## Vanjske veze

*
*
*
*Dragan Markovina u katalogu Njemačke nacionalne knjižnice
*Dragan Markovina u katalogu Kongrasne biblioteke
*
*Publikacije Dragana Markovine indeksirane u Semantic Scholar
*
*Djela čiji je autor Dragan Markovina u međunarodnoj normativnoj datoteci VIAF
*Indeksiranost knjiga Dragana Markovine u LibraryThing
* (37 minuta)
Galactica 1980

***Galactica 1980*** je američka science fiction televizijska serija koja se originalno emitirala na programu mreže ABC 1980. godine. Predstavlja nastavak Tv-serije *[[Battlestar Galactica (TV serija, 1978)|Battlestar Galactica]]* čije je emitiranje na programu mreže bilo obustavljeno prethodne godine. Radnja, smještena nekoliko godina nakon događaja prikazanih u ranijoj seriji prikazuju kako je bojna zvijezda ( ili, preneseno, "svemirska krstarica") *Galactica* zajedno sa ostacima čovječanstva iz nekadašnjih Dvanaest Kolonija pronašla mitsku trinaestu koloniju Zemlju, ali i kako je, s obzirom da je njena tehnologija primitivna, mora štititi od mehaničke civilizacije Sajlonaca. Serija je bila pokrenuta nakon što je ABC bila zasuta lavinom kritika poklonika originalne serije; pri tome je uprava mreže od strane producenata tražila niz mjera čiji je cilj bio da se sreže budžet, a zbog čega je izbačen najveći dio likova te radnja velikim dijelom smještena na modernu Zemlju. Zbog toga, a i drugih detalja, doživjela je loše kritike, a i gledanost je bila daleko lošija nego kod ranije serije. Snimanje je obustavljeno nakon samo deset epizoda. Richard Hatch, koji je bio tumačio lik kapetana Apolla u originalnoj *Battlestar Galactici*, odbio je ponoviti svoju ulogu u novoj seriji; umjesto toga je kasnije napisao niz romana te čak snimio pilot film *[[Battlestar Galactica: The Second Coming]]* koji je trebao biti nastavak koji bi u potpunosti ignorirao *Galacticu 1980*.

Umjesto nastavka, *Battlestar Galactica* je 2003. godine dobila remake u obliku , koja je, pak, dobila svoj nastavk u obliku nove TV-serije.

## Uloge
* Lorne Greene ... Komandant Adama
* Herb Jefferson, Jr. ... Pukovnik Boomer
* Kent McCord ... Kapetan Troy
* Barry Van Dyke ... Poručnik Dillon
* Robyn Douglass ... Jamie Hamilton
* Richard Lynch ... Komandant Xavier
* Allan Miller ... Pukovnik Jack Sydell
* Robbie Rist i James Patrick Stuart ... Doctor Zee

## Vanjske veze
* 
* 
* Battlestar Galactica Wiki: Galactica 1980
Robbie Rist

**Robert Anthony "Robbie" Rist** (4. april 1964 -) je američki glumac i muzičar, najpoznatiji po tumačenju lika Rođaka Olivera u televizijskom sitkomu *[[The Brady Bunch]]*, a kasnije i po glasovnoj glumi. Poznat je i kao jedan od ko-autora muzike za film *[[Sharknado]]* i na njemu temeljenoj franšizi.

## Filmografija

### Animirani filmovi
* ** – Brian Daily
* *[[Doc McStuffins]]*&nbsp;– Stuffy
* *[[Kidd Video]]*&nbsp;– Wiz
* *[[The Adventures of Puss in Boots]]* – Lamarr, Angry Villager
* *[[The Weekenders]]* –  Thomson Oberman, various
* *[[Teenage Mutant Ninja Turtles (TV serija, 2012)|Teenage Mutant Ninja Turtles]]* – Mondo Gecko
* *[[Transformers: Robots in Disguise (TV serija, 2015)|Transformers: Robots in Disguise]]* - Swelter, Tricerashot

### Anime
* *[[Initial D]]* &ndash; Itsuki "Iggy" Takeuchi (Tokyopop dub)
* *[[Naruto]]* – Choji Akimichi 
* *[[Naruto Shippuden]]* – Choji Akimichi
* *[[Zatch Bell]]* – Additional voices

### Video igre
* *[[Final Fantasy X]]* - Maroda
* *[[Final Fantasy X-2]]* - Maroda
* *[[Final Fantasy XIII]]* - Additional Voices

## Izvori

## Vanjske veze
*
* Robbie Rist's page on ReverbNation
* RobbieRist.com (archive)
Kent McCord

**Kent Franklin McWhirter** (26. septembar 1942 -), poznat pod umjetničkim imenom **Kent McCord**, je američki glumac, najpoznatiji po ulozi policajca Jima Reeda u TV-seriji *[[Adam-12]]*.

## Izvori

## Vanjske veze
*
Barry Van Dyke

'**Barry Wayne Van Dyke**' (31. jul 1951 -) je američki glumac, koji je uglavnom nastupao na televiziji, i koji je napoznatiji po ulozi policijskoj detektiva Stevea Sloanea u TV-seriji **' gdje mu je partner, koji je tumačio lik njegovog oca, [[Dick Van Dyke]], njegov otac u stvarnom životu.  

==Izabrana filmografija==
* ''[[The Dick Van Dyke Show]]'' – epizoda: "The Talented Neighborhood" – Florian (1962)
* ''[[The New Dick Van Dyke Show]]'' –  6 epizoda – različite uloge (1971–1974)
* ''[[Wonder Woman (TV serija)|The New Adventures of Wonder Woman]]'' – epizoda: "Wonder Woman in Hollywood" – Freddy (1977)
* ''[[Tabitha (TV serieja)|Tabitha]]'' – epizoda: "Pilot" – Roger Bennett (1977)
* ''[[The Harvey Korman Show]]'' – 5 epizoda – Stuart Stafford (1978)
* ''[[Mork & Mindy]]'' – epizoda: "A Mommy for Morky" – Dan Phillips (1978)
* ''[[Galactica 1980]]'' – 10 epizoda – Lt. Dillon (main character) (1980)
* ''[[The Powers of Matthew Star]]'' – epizode: "Winning" i "Endurance" – Coach Curtis (1982)
* ''[[Remington Steele]]'' – epizoda: "Steele Belted" – Creighton Phillips (1982)
* ''[[Gun Shy (TV serija)|Gun Shy]]'' – 6 episodes – Russell Donovan (glavni lik) (1983)
* ''[[Magnum, P.I.]]'' – epizoda: "The Big Blow" – Duke Davis (1983)
* ''[[The A-Team]]'' – epizode: "The Bend in the River: Parts 1 & 2" – Dr. Brian Lefcourt (1984)
* ''[[T. J. Hooker|T.J. Hooker]]'' – epizoda: "Shootout" – George Collins (1986)
* ''[[Airwolf]]'' – 24 epizde – St. John Hawke (glavni lik) (1987)
* ''[[The Van Dyke Show]]'' – 10 epizoda – Matt Burgess (1988)
* ''[[Full House]]'' – epizoda: "No More Mr. Dumb Guy" – Eric Trent (1990)
* ''[[Murder, She Wrote]]'' – epizoda: "How to Make A Killing Without Really Trying" – Buddy Black (1990)
* **' – TV-film – Detektiv Steve Sloan (1992)
* **' – TV-film – Detektiv Steve Sloan (1992)
* **' – TV-film – Detektiv Steve Sloan (1993)
* ** – 178 epizoda – Por. Steve Sloan (1993–2001)
* *[[Popis epizoda Diagnosis: Murder|A Town Without Pity]]* – TV-film – Por. Steve Sloan (2002)
* *[[Popis epizoda Diagnosis: Murder|Without Warning]]* – TV-film – Por. Steve Sloan (2002)
* *[[Murder 101 (filmska serija)|Murder 101]]* – serija TV-filmova – Mike Bryant (2006)
* *[[Murder 101 (filmska serija)|Murder 101: College Can Be Murder]]* – serija TV-filmova – Mike Bryant (2007)
* *[[Murder 101 (filmska serija)|Murder 101: If Wishes Were Horses]]* – serija TV-filmova – Mike Bryant (2007)
* *[[Murder 101 (filmska serija)|Murder 101: New Age]]* – serija-filmova – Mike Bryant (2008)
* *[[6 Guns]]* – direct-to-video – Frank Allison (2010)

## Vanjske veze
* 
* Barry Van Dyke  at Fandango
* Barry Van Dyke at Intelius
* Barry Van Dyke  at TV.com
Robyn Douglass

**Robyn Douglass** (21. jun 1953 -) je bivša američka glumica i manekenka. Tokom njene glumačke karijere se najviše istakla ulogom Carly Perkins, repoterke koja se prerušava u muškarca kako bi dobila posao, u TV-filmu *Her Life As A Man* 1984. godine.

## Izvori

## Vanjske veze
*
Richard Lynch

**Richard Lynch** (12. februar 1940 &ndash; 19. jun 2012) je bio američki glumac specijaliziran za uloge negativaca. Karijeru je velikim dijelom dugovao incidentu koji se zbio 1967. u njujorškom Central Parku gdje se pod uticajem droge zapalio i dobio opekotine na 70% kože. Nakon dugog oporavka se odlučio posvetiti glumi, a tako stvoreni ožiljci su ga istovremeno "obilježili", ali učinili idealnim za uloge negativaca. Na početku karijere je često nastupao zajedno sa svojim dobrim prijateljem Alom Pacinom. Njegov brat Barry Lynch je također glumac.

## Filmografija

## Literatura

Patrick Loubatière. *Richard Lynch Forever* (2013).

## Reference

## Vanjske veze
*Richard Lynch Biography (1936-)
*
*
*
Lista epizoda serije Battlestar Galactica (1978, 1980)

Dolje je naveden popis epizoda američke TV-serije *[[Battlestar Galactica (TV serija, 1978)|Battlestar Galactica]]*, originalno emitirane u sezoni 1978./1979. godine, kao i njenog nastavka, kratkotrajne TV-serije *[[Galactica 1980]]* originalno emitirane 1980. godine.

Miniserija ''Battlestar Galactica'' iz 2003. godine, odnosno redovna TV-serija *[[Battlestar Galactica (TV serija, 2004)|Battlestar Galactica]]* ne predstavljaju njen nastavak, nego remake, te su njene epizode navedene u zasebnom popisu.

## ''Battlestar Galactica'' (TV serija, 1978)
Dolje navedena tablica navodi epizode originalne TV-serije *[[Battlestar Galactica (TV serija, 1978)|Battlestar Galactica]]*.

## ''Galactica 1980''
Dolje navedena tablica navodi epizode TV-serije *[[Galactica 1980]]*. Na nekim tržištima, uključujući bivšu Jugoslaviju, prodana je u istom paketu sa *Battlestarom Galacticom*, odnosno pod istim naslovom.

## Povezano
* Lista epizoda Battlestar Galactica (2004)

## Reference
Podgorje (župa)

**Podgorje** je srednjovjekovna župa, koja se pominje i kao župa **Nevesinje** (*Netusigne*, *Netusini*) a sve skupa je bilo dio Zahumlja. Humska zemlja je priznavala vrhovnu vlast srpskih vladara Nemanjića od početka XIII do skoro polovine XIV vijeka. U najstarijim zvanično vođenim spisima dubrovačkog Notarijata i Kancelarije, iz 1278. godine, pominje se tvrgovina robljem iz raznih bosanskih i  hercegovačkih mjesta, a među ostalim i iz Nevesinja.

Od 1303. do 1306. godine pojavljuje se na istorijskoj pozornici vojvoda Poznanj Purčić, podanik kralja Dušana. Purčići su vlastela koja je prešla na stranu Bosanaca kad su ovi počeli prodirati u dolinu Neretve. On je kasnije, 1327. godine, bio svjedok, zajedno sa braćom, na poveljama Stjepana II Kotromanića, sa titulom “vojvoda i župan od Zagorja i Nevesinja”.
Od 1347. godine, kada su potpala pod bosansku vlast za vladavine bana Stjepana II Kotromanića, a naročito u prvoj polovini XV vijeka, mjesta iz Nevesinjskog polja se često pominju u dokumentima u Dubrovniku: Konac Polje, Sileno in Nevesigne,   Nevesigne de Tucepe, campo Nevesigne, in Nevesinje in Postolach, de Vrangodol de Nevesigne. Podaci se javljaju u vezi sa pljačkom, službom, prodajom roblja, sitnom i pojedinačnom dovozu robe, a zapisan je slučaj kada je jedan Podgoričanin postao građanin Dubrovnika.

Od kraja XIV vijeka do 1404. godine Nevesinjem vladaju Sankovići.

U selu Zaborani na sjevernom kraju Nevesinjskog polja, u maloj župi Konac polje, koja je graničila sa župom Kom,  Sankovići su imali plemenitu baštinu i dvor. Sandalj Hranić Kosača  je slomom porodice Sankovića 1404. godine proširio vlast i nad ovim područjem i uveo i carinu na Konac polju. Glavni župski grad je utvrđenje Vjenačac (Vinačac) sa podgrađem, iznad sela Udrežja. Pominje se među posjedima hercega Stjepana u poveljama iz 1444.,1448., 1454. Godine. Ranije i češće se pominje Podbiograd, podgrađe grada Biograda. Jedna od rijetkih zajednica pripadnika Bosanske crkve na teritoriji srednjovjekovnog Huma zabilježena je oko Nevesinja, tj. u Konac polju.

Osmanlije su zauzele Nevesinje između 1465. i 1466. godine

## Literatura
* Dinić, Mihailo, Humsko-trebinjska vlastela. Srpska akademija nauka i umetnosti, Posebna izdanja, knjiga CCCXCVII,  Beograd, 1967., (ćirilica)
* Vego,Marko, Naselja bosanske srednjevjekovne države. Sarajevo, 1957.
* Kovačević-Kojić, Desanka, Gradska naselja srednjovjekovne bosanske države. Sarajevo, 1978., (ćirilica
*
Radivojevići

**Radivojevići** su humska velikaška porodica. Prepoznatljiva je po imenu Radivojevića, mada je njen historijski razvoj uokviren sa nekoliko prezimena vladajućih porodica u dužem nizu bez oznake posebnog roda. To je linija koju čine Bogavčići - Radivojevići - Jurjevići - Vlatkovići.

Prvi poznati predstavnik bio je Bogavac iz 14. vijeka. Bogavac je imao dva sina; Radivoja i Mrdešu Bogavčića. Bogavčev nasljednik u vodstvu porodice bio je Radivoj Bogavčić. Njegov brat Mrdeša Bogavčić nije imao potomke. Radivoj Bogavčić imao je sinove Jurja i Vukića Radivojevića. Liniju vodstva u porodici držao je vojvoda Juraj Radivojević. Daljnja linija vodstva u porodici pripada njegovovom sinu Vlatku Jurjeviću, pa onda Vlatkovom sinu Ivanišu Vlatkoviću. Od 1404. god stalno nose titulu humskih vojvoda.

Poveljom iz 1408. god. koju je izdao kralj Ostoja, Radivojevići su dobili posjede na desnoj obali rijeke Neretve u njenom donjem toku, zapadno do Cetine, u zaleđu Biokova, a na sjeveru do lanca planina Čvrsnica, Raduša i Ljubuša. Koliko se zna Radivojevići nisu nikad uspjeli ostvariti svoje planove da dobivene posjede pretvore u oblast (državu), kako je bilo zamišljeno. Među najjače predstavnike porodice spadaju vojvoda Juraj Radivojević i vojvoda Ivaniš Vlatković. 
### Rodoslov
#Bogavac
##Radivoj Bogavčić
###Juraj Radivojević
####Vlatko Jurjević
####Ivaniš Vlatković Prije pada Bosne pod tursku vlast, zadnji bosanski kralj Stjepan Tomašević poslao je svoju ženu u Split. U njenoj pratnji nalazilo se nekoliko velikaša, a među njima i knez Ivaniš Vlatković. Nakon dolaska u Hrvatsku nastavio je rat s Turcima, zaustavivši se najprije u Klisu, a nakon pada Klisa odlazi u Senj. Njegovi unuci, Radoje i Vukan Vlatković su stekli brojne zasluge u ratovanju s Turcima, te će ta činjenica dovesti i do potvrde plemstva (grb Radoja i Vukana Vlatkovića).
###Vukić Radivojević
##Mrdeša Bogavčić

## Literatura
* Pavao Anđelić, „Srednjovjekovna župa Velika (Veljci) u humskoj zemlji“, U grupa autora. Srednjovjekovne humske župe, Mostar: 1999., 124
* Vladimir Ćorović, Beograd, novembar 2001 - Istorija srpskog naroda
* Adis Zilić, Tragom povelje bosanskog kralja Dabiše kćeri Stani od 26. aprila 1395. godine, Prilozi Instituta za istoriju 41, Sarajevo 2012, 241-258. 
* Mihailo Dinić, *Odluke vijeća dubrovačke republike*, knjiga 2, Srpska akademija nauka i umetnosti, Zbornik za istoriju, jezik i književnost srpskog naroda, Treće odeljenje 21, Beograd 1964.

## Reference
Boxey

**Boxey** je izmišljeni lik iz originalne TV-serije ''Battlestar Galactica'', gdje ga je glumio Noah Hathaway, te njenog nastavka *[[Galactica 1980]]* gdje je imao ime *Kapetan Troy* i gdje ga je glumio Kent McCord.

Na početku serije (pilot-film *[[Saga of a Star World]]*), Boxey se pojavljuje kao šestogodišnji dječak, odnosno jedan od malobrojnih koji su preživjeli sajlonski napad na planeti Caprica. Zajedno sa majkom, novinarkom po imenu Serina, pronalazi utočište na *Galactici*. Potišten zbog toga što je u napadu izgubio svog omiljenog degita (psa) po imenu Muffit, kao svojevrsnu utjehu dobija robotskog degita po imenu Muffit II, sa kojim će imati niz pustolovina, ali i pomoći članovima posade u nekim nezgodnim situacijama. Nakon što mu se majka uda za kapetana Apolla, a potom smrtno strada, Apollo mu postaje jedini član porodice.

Trideset godina kasnije, nakon što je *Galactica* pronašla Zemlju, Boxey, koji sada koristi svoje pravo ime Troy, je kapetan u kolonijalnim snagama i pilot "Vipera". Zajedno sa poručnikom Dillonom vodi tim čiji je zadatak proučavati Zemlju.

Boxey se pojavljuje i kao lik u romanima koje je napisao Richard Hatch, a koji predstavljaju nastavak originalne TV-serije.

## Boxey u redizajniranoj seriji

Boxey se pojavljuje i kao lik u redizajniranoj TV-seriji, iako, s daleko manjom ulogom. Prvi put se pojavljuje u početnoj miniseriji 2003. godine kao dječak od 10-11 godina pod imenom Alex "Boxey" Boxman; predstavlja jedno od nekoliko djece koje por. Sharon "Boomer" Valerii prima u svoj šatl prilikom evakuacije preživjelih sa Caprice. Sljedeći put se pojavljuje u epizodi ''Bastille Day'' i izbrisanoj sceni epizode ''Water''. U njima je prikazan kao Sharonin prijatelj i maskota poručnice Kare "Starbuck" Thrace.

## Vanjske veze
Atlanta Falcons

**Atlanta Falcons** je profesionalni tim američkog nogometa. Smješteni su u Atlanti u Georgiji. Domaće utakmice igraju na stadionu Georgia Dome, kapaciteta 74.228 mjesta. Falconsi su od 2002. članovi južne divizije NFC konferencije.
Klub je dosad osvojio 5 naslova prvaka svoje divizije. U *[[Super Bowl]]u* su igrali samo jednom, 1998., kad su bili poraženi od Denver Broncosa.

## Historija

### Počeci kluba
Atlanta Falconsi osnovani su 1965. i ušli u NFL kao njihov 15. klub. Kao novi član lige, Falconsi su između ostalog dobili prvi *pick* na NFL *[[NFL draft|draftu]]* 1966. godine. Taj prvi *pick* bio je *linebacker* Tommy Nobis koji je tako postao prvi igrač kluba u povijesti . Početak je za klub bio spor, u prve 4 sezone ostvarili su samo 12 pobjeda, a prva pobjednička sezona bila im je bila 1971.

### Prvi put u playoffu

Poboljšanje je za klub došlo krajem sedamdesetih. Prvi put su se pojavili u *playoffu* 1978., te i ostvarili svoju prvu *playoff* pobjedu protiv Philadelphia Eaglesa (14:13). Tjedan dana kasnije, izgubili su u divizijskoj rundi protiv Dallas Cowboysa (koji su na kraju te sezone bili poraženi u *Super Bowlu* od Pittsburgh Steelersa). 2 godine kasnije, ostvarili su svoj najbolji rezultat u regularnom dijelu sezone (12-4) i plasirali se u *playoff* gdje su ispali odmah nakon prve utakmice porazom od Minnesota Vikingsa. Do kraja osamdesetih, Falconsi nisu imali neke značajnije uspjehe, bilježivši samo gubitničke sezone.

### Deion Sanders i Brett Favre
Falconsi su 1989. godine izborom *cornerbacka* Deiona Sandersa (budućeg člana Dvorane slavnih NFL-a) na *draftu* uspjeli malo podići profil kluba, ali rezultati su ostali osrednji. Atlanta je također na *draftu* 1991. izabrala *quarterbacka* Bretta Favrea. Favre se nije uspio nametnuti u svojoj prvoj sezoni te je bio razmijenjen u Green Bay Packers, gdje je u idućih 16 sezona postao jednim od najboljih *quarterbackova* svih vremena.

### Od 1998. do danas
U devedesetima je Falconsima konačno krenulo nabolje te su se tri puta pojavili u *playoffu*. U regularnom dijelu sezone 1998. ostvarili su čak 14 pobjeda i samo dva poraza. Nakon pobjeda u *playoffu* protiv San Francisca i Minnesote te godine, došli su do *Super Bowla*. *Super Bowl XXXIII* se igrao u Miamiju, a suparnik Falconsima su bili Denver Broncosi predvođeni legendardnim *quarterbackom* Johnom Elwayem.
Denver je pobijedio u toj utakmici 34:19 , a Elway je proglašen najkorisnijim igračem utakmice. To mu je ujedno bila i zadnja sezona u NFL-u.

Falconsi su u novom tisućljeću nastavili većinom s dobrim igrama i došli do *playoffa* 6 puta, 2002. i 2004. s Michaelom Vickom kao *quarterbackom* a 2008., 2010., 2011. i 2013. s Mikeom Smithom kao trenerom i Mattom Ryanom kao *quarterbackom*.

## Učinak po sezonama od 2002.

## Izvori
Kraljičina kuća u Greenwichu

**Kraljičina kuća** (engleski: *Queen's House*) je ime historijskog dvorca u metropolitanskoj grofoviji Greater London u Greenwichu.

## Opis i historija

Kraljičina kuća leži na južnoj obali rijeke Temze u Greenwich Parku, nedaleko od Starog kraljevskog vojno-pomorskog koledža i Kraljevskog opservatora. Zajedno s njima formira lokalitet **Pomorski Greenwich**, koji je 1997. upisan na UNESCO-vu Listu mjesta svjetske baštine u Evropi. 

Taj dvorac od 22 sobe projektirao je i izgradio između 1616 i 1638 Inigo Jones.

To je bila prva paladijevska građevina u Engleskoj, njenu gradnju naručio je James Stuart za rezidenciju svoje prve žene Anne Danske, ali je završena tek 1630-ih za ženu Charlesa I - Henriettu Mariju.

Palača je 1806. pretvorena u školu, pa su joj dograđena dva nova krila povezana kolonadama sa glavnom zgradom.

Centralni dio tog dvorca je *Veliki salon* u prizemlju, kocka  promjera 12,2 m. Na gornjem katu se nalazi galerija, sa slikama; Gainsborougha, Reynoldsa, Turnera i Hogartha.

Kraljičina kuća poznata je po *Tulipanskom stepeništu* - prvom samostojećem stepeništu u Engleskoj. Njegova karakteristika je da ga nosi sistem konzola u zidovima, a svaka stepenica leži na onoj ispod.

Od 1937. Kraljičina kuća je dio Nacionalnog pomorskog muzeja. U njoj je za Olimpijskih igara 2012. bio smješten VIP centar.

## Reference

## Vanjske veze

* ''Fotografije Kraljičinog dvorca''
Stari kraljevski vojno-pomorski koledž

**Kraljevski vojno-pomorski koledž** (engleski: *Royal Naval College*) je ime nekadašnje pomorske akademije Britanske kraljevske mornarice u metropolitanskoj grofoviji Greater London u Greenwichu, koja je djelovala od 1873. do 1998.

## Opis i historija
Kraljevski vojno-pomorski koledž leži na južnoj obali rijeke Temze u Greenwich Parku. On zajedno sa Kraljičinom kućom i Kraljevskim opservatorijem formira lokalitet **Pomorski Greenwich**, koji je 1997. upisan na UNESCO-vu Listu mjesta svjetske baštine u Evropi.

Kompleks zgrada Kraljevskog vojno-pomorskorskog koledža građen je za vladavine Charlesa II, nakon njegove smrti - 1694. angažiran Christopher Wren da dovrši tu građevinu kao bolnicu za penzionirane i invalidne mornare.

Wrenova bolnica je nakon odluke kraljevskog savjeta 16. januara 1873. postala Kraljevski vojno-pomorski koledž. Nakon njegova zatvoranja 1996. njegove prostorije koriste Univerzitet Greenwich i Muzički koledž Trinity.

Nakon zatvaranja koledž je preseljen u Dartmouth u Devonu.

## Reference

## Vanjske veze

* ''Old Royal Naval College, Greenwich''
Glamočko polje

**Glamočko polje** je kraško polje u Bosni i Hercegovini. Ime je dobilo po gradu Glamoču. Polje se pruža pravcem od sjeverozapada ka jugoistoku, u dužini od oko 45&nbsp;km. Polje je najšire u svom centralnom dijelu na pravcu Glamoč - Podgreda, gdje razdaljina od jednog do drugog oboda polja iznosi 12&nbsp;km. Najuže je između Vidimlija i Osoja gdje su se planinske strane, koje ga uokviruju, približile na samo 700 m.

Sastavljeno je iz Gornjeg i Donjeg polja pri čemu je Gornje polje na nižoj nadmorskoj visini. U Gornjem polju se nalaze i dva jezera, Opačićko i Kulogvino jezero. Poljem teče rijeka Ribnik. U Donjem polju teku dvije riječice, Jaruga i Vrba. U kišnom periodu polje je poplavljeno. Sredinom Glamočkog polja se uzdižu dva uzvišenja Homar (982 m) i Apin Brijeg (927 m).
## Historija

Zajedno sa Duvanjskim i Livanjskim poljem, u ilirskiom periodu polje pripadalo je plemenu Dalmati, sa jasnom granicom na sjevernim obroncima. Na zadnjim izdancima brda uz rub polja i to najčešće na uzdignutim, prirodno zaštićenim i strategijski pogodnim mjestima nalaze se ostaci 34 gradine Krajem XX vijeka gradine su arheološki istraživane.

Rimljani su kroz polje pravili puteve sa putnim stanicama i naseljima.

Na Glamočkom polju postoje 64 nekropole sa 674 stećka nastale u srednjem vijeku.

U toku Drugog svjetskog rata služio je kao aerodrom. Tu je poginuo Ivo Lola Ribar.
## Turizam
Uz magistralni put i selo Jakir u mezarju se  nalazi nadgrobni nišan iz 1798. god. – Bašića bašluk. Smatra se najmonumentalnijim muslimanskim nadgrobnim spomenikom u Bosni i Hercegovini. Visok je 4,7 metara, valjkaste osnovice nepun metar, turban je obima dva metra, a streha mu je 25 centimetara.

Nekoliko stotina metara dalje niz magistralni put, na Gradini, pored današnjeg sela Podgradina, nalazi se kockasti kamen (stećak). Stoji na kamenoj podlozi i na samo tri mala kamenčića - piljka, kako kažu mještani. Težak je oko tri tone i ne zna se kako je tu postavljen.
## Literatura
* Enciklopedija Jugoslavije (1958), knjiga 3, s. 468-469
## Reference

## Vanjske veze
* Naselja u Glamočkom polju
*Glamočko polje na travelingluck.com
Super Bowl LI

**Super Bowl LI** je bila utakmica američkog fudbnala održana između prvaka Američke fudbalske konferencije (AFC) New England Patriotsa i prvaka Nacionalne konferencije (NFC) Atlanta Falconsa kojom se odučivalo prvenstvo Nacionalne fudbalske lige (NFL) za sezonu 2016. godine.  Patriotsi su porazili Falconse rezultatom 34–28, u prvoj Super Bowl utakmici koja je ikada ušla u produžetke.

Super Bowl LI je održan na NRG Stadiumu u Houstonu  5. februara 2017. Bio je drugi Super Bowl održan na tom stadionu (nakon Super Bowl XXXVIII 2004. godine, gdje su također sujelovali *[[New England Patriots]]*). To je također bio treći Super Bowl održan u Houstonu (nakon Super Bowl VIII održanog 1974. godine na Riceu Stadiumi.

Super Bowl LI je oborio nekoliko rekorda u historiji NFL. *Patriotsi* su uspjeli nadoknaditi zaostatak od 25 bodova, nakon što su gubili 28-3 manje od tri minuta do završetka treće četvrtine - to je bio najveći nadoknađeni zaostatak u historiji Super Bowla (*Patriotsi* su oborili vlastiti rekord postavljen sa 10 bodova u Super Bowl XLIX). *Patriotsi* su osvojili petu titulu u historiji franšize, a sve njih pod vodstvom quarterbacka Toma Bradyja; a što je rekord za bilo kog quarterbacka. Brady je također osvojio četvrtu titulu najkorisnijeg igrača Super Bowla, što je također rekord NFL-a.

Utakmica je obilježila 50. godšnjicu prvog Supera Bowla, odigranog 15. januara1967. Super Bowl LI je predstavljao deveti nastup Patriotsa u finalu, njihov drugi u tri godine, i sedmi pod vodstvom trenera Billa Belichicka i quarterbacka Tom Bradyja. *Falconsi* su pokušali osvojiti svoju prvu titulu, nakon što su izgubili tokom prethodnog nastupa u Super Bowl XXXIII.

Na koncertu tokom poluvremena je glavna atrakcija bila Lady Gaga.
Crkva Blagovijesti Presvete Bogorodice u Donjem Vukovskom

**Crkva Blagovijesti Presvete Bogorodice u Donjem Vukovskom**, opština Kupres, Bosna i Hercegovina, je srpska pravoslavna crkva u mitropoliji dabrobosanskoj. Proglašena je za nacionalni spomenik BiH. Nacionalni spomenik čini  crkva sa portom.

## Lokacija
Crkva je izgrađena na lokalitetu zvanom Crkvine, u selu Kudilji - Donje Vukovsko. Naselje je udaljeno 12 km od Kupresa, sa kojim je povezano makadamskim putem.

## Historija
Toponimi Donje Vukovsko, te Ravno i Vukovsko (dva susjedna polja koja su povezana klancem Ravanjska vrata) prvi put se spominju 1516. godine, prilikom popisa provedenog u kupreškom kraju tokom osmanskog perioda. Ovi toponimi spominju se ponovno u popisu iz 1574. godine, gdje se uz Donje Vukovsko spominje i toponim Dugo Polje. 

Početkom prvih decenija 16. stoljeća na Kuprešku visoravan se doseljava pravoslavno stanovništvo sa kojim dolaze i sveštenici. Broj pravoslavnog stanovništva se do 1851. godine povećavao, tako da je tada brojalo 4000 pravoslavnih vjernika. Crkva je podignuta ili obnovljena 1864. godine. Imala je izuzetno vrijedan ikonostas izrađen od orahovog drveta. Ovaj ikonostas, zajedno s arhivom i parohijalnim stanom, nestao je 5. maja 1942. godine  u požaru podmetnutom od strane Italijana  i ustaša. Obnovljena je u drugoj polovini 20. stoljeća.

Crkva je ponovo oštećena 1994. godine, tokom rata u BiH. Tom prilikom je hram provaljen, oštećen, a ikone i drugi inventar opljačkani. Danas crkva nije u upotrebi. Obnova je u toku.

## Opis
Pravoslavna crkva Blagovijesti Presvete Bogorodice u Donjem Vukovskom pripada tipu jednobrodnih crkava sa zvonikom, zidanim kamenim blokovima.
Crkva ima pravougaonu osnovu dimenzija 17,70x10,10 m. Sa zapadne strane nalazi se zvonik, dimenzija 2,30x3,10 m, tako da ukupna dužina crkve, računajući i zvonik, iznosi 20,00 m. Ukupna visina crkve do sljemena iznosi 10,00 m, (na sjevernoj strani). Pod crkve je u odnosu na visinsku kotu sjeverne prilazne fasade ukopan za cca 60 cm, pa je visinska razlika između kote poda crkve i vrha sljemena 10,60 m. Visinska razlika između kote terena sjeverne fasade i strehe iznosi cca 6,72 m, a visinska razlika između kote poda crkve i strehe iznosi 7,32 m.
## Literatura
* Ljiljana Ševo, Pravoslavne crkve i manastiri u Bosni i Hercegovini do 1878. godine, Biblioteka Baština Banja Luka, Banja Luka, 249.
## Reference